**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.04.2022, ora 08:00 – 26.04.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 26.04.2022, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 25.04.2022, la ora 11:45, **Atenţionarea Hidrologică nr. 14,** valabilă în intervalul *25.04.2022 ora 11:00 – 26.04.2022 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someş, Crasna, Crişul Repede, Crişul Negru, Crişul Alb, Mureş, Bega, Timiş, Bârzava, Caraș, Bistriţa (afluent al Siretului),* cu posibile depăşiri ale **COTELOR DE ATENŢIE,** astfel:

**- COD GALBEN:** ,,*În intervalul 25.04.2022 ora 11:00 – 26.04.2022 ora 12:00 pe râurile din bazinele hidrografice: Vișeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuș – bazin superior şi afluenţi bazin mijlociu şi inferior (judeţul Maramureș), Tur – bazin amonte Ac. Călineşti Oaş şi afluenţii aferenţi sectorului aval Ac. Călineşti Oaş (judeţul Satu Mare), Someșul Mare – bazin superior şi afluenţi bazin mijlociu şi inferior (judeţul Bistrița Năsăud), Someșul Mic – bazin superior şi afluenţi bazin mijlociu şi inferior (judeţele: Cluj şi Bihor), Someş – afluenţii mici aferenţi sectorului aval S.H. Dej (judeţele: Cluj, Sălaj, Maramureş şi Satu Mare), Crasna (judeţele: Sălaj şi Satu Mare), Crişul Repede – bazin superior şi afluenţi bazin mijlociu şi inferior (judeţele: Cluj şi Bihor), Crişul Negru – bazin amonte S.H. Beiuş şi afluenţii aferenţi sectorului aval S.H. Beiuş (judeţele: Bihor şi Arad), Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ (judeţele: Hunedoara şi Arad), Mureş – afluenţii aferenţi sectorului aval S.H. Suseni – amonte S.H. Luduş (judeţele: Harghita, Mureş şi Bistrița Năsăud), Arieş – bazin amonte S.H. Câmpeni şi afluenţii aferenţi sectorului aval S.H. Câmpeni (judeţele: Alba şi Cluj), Mureş – afluenţii de dreapta aferenţi sectorului aval S.H. Ocna Mureş (judeţele: Alba, Hunedoara şi Arad), Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ (judeţul Timiş), Timiş – afluenţii aferenţi sectorului aval S.H. Sadova – amonte S.H. Lugoj, Pogăniş – bazin amonte Ac. Cadar Duboz (judeţele: Caraş Severin şi Timiş), Bârzava (judeţele: Caraş Severin şi Timiş), Caraş – bazin superior şi afluenţi bazin mijlociu şi inferior (judeţul Caraş Severin), Bistriţa (afluent al Siretului) – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui (judeţele: Suceava, Neamţ şi Harghita).”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HARGHITA, HUNEDOARA, MARAMUREŞ, MUREŞ, NEAMŢ, SATU MARE, SĂLAJ, SUCEAVA şi TIMIŞ (15 prefecturi) - COD GALBEN*.

**RÂURI**

**Debitele au fost în creştere** ca urmare a efectului combinat al precipitațiilor lichide, sub formă de aversă, căzute în interval, cedării apei din stratul de zăpadă şi propagării pe râurile din bazinele hidrografice: Vişeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Suceava, Moldova și Bistrița (afluent al Siretului) bazinele superioare ale Jiului, Trotușului, Putnei, Rm. Sărat, Buzăului, Prutului şi cursul superior al râului Siret și în general staționare pe celelalte râuri.

Debitele se situează în general la valori sub mediile multianuale lunare, cu coeficienţi moduli cuprinşi între 30 – 80%, mai mari (în jurul și peste normalele lunare) pe râurile din bazinele hidrografice: Vişeu, Iza, Tur, Bega, Timiș, Bârzava, Caraș, Nera, bazinele superioare ale Crişurilor, Jiului şi Bistriței și mai mici (sub 30% din normalele lunare) pe râurile din bazinele hidrografice: Vedea, Putna, Rm. Sărat, Bârlad, Prut (aval Stânca-Costești) şi pe afluenții din bazinul inferior al Bistriței.

În interval au fost emise două **ATENŢIONĂRI HIDROLOGICE** şi o **AVERTIZARE HIDROLOGICĂ** pentru fenomene imediate.

Este în vigoare **ATENȚIONAREA HIDROLOGICĂ nr.14** din 25.04.2022

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în creştere** prin propagare pe cursurile mijlocii şi inferioare ale Someşului, Crasnei, Barcăului, Crişurilor, Mureşului, Begăi, Timişului, Bârzavei, Caraşului, Nerei, Cernei, Buzăului, Rm. Sărat, Putnei, Trotuşului, Bistriței, Moldovei, Sucevei, bazinul superior şi mijlociu al Oltului şi cursul Siretului.

Pe râurile din bazinele hidrografice: Vedea, Argeș, Ialomița, Bârlad, Prut, baznul mijlociu şi inferior al Jiului, bazinul inferior al Oltului şi pe cele din Dobrogea debitele vor fi staționare, iar pe celelalte râuri vor fi în general în scădere.

Ca urmare a propagării undei de viitura formate anterior se poate situa peste **COTELE DE ATENȚIE** sectorul inferior al râului Bârzava.

Rămâne in vigoare **ATENȚIONAREA HIDROLOGICĂ nr.14** din 25.04.2022, până la ora 12:00.

**DUNĂRE**

**Debitul la intrarea în țară (secțiunea Baziaș) în intervalul 25.04.2022 – 26.04.2022 a fost în scădere, având valoarea de 4800 m3/s**, sub media multianuală a lunii aprilie (7900 m3/s).

În aval de Porţile de Fier debitele au fost în creştere la Gruia şi în scădere pe sectorul Calafat – Tulcea.

**Debitul la intrarea în țară (secțiunea Baziaș) va fi în scădere (4700 m3/s).**

În aval de Porțile de Fier debitele vor fi în creştere pe sectorul Gruia – Calafat şi în scădere pe secotrul Bechet – Tulcea.

**Alimentări cu apă**

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea debitelor la sursa r. Miletin – ac. Hălceni, corespunzător treptei I de aplicare a restricţiilor.

Judeţul Vaslui

Se mențin prevederile din „Planul de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**2.** **Situaţia meteorologică în intervalul 25.04.2022, ora 09:00 –26.04.2022, ora 06:00**

**Administraţia Naţională de Meteorologie** (A.N.M.) a emis în data de 25.04.2022, la ora 10:00, **Atenţionarea Meteorologică nr. 37**, conform căreia:

**- COD GALBEN:** ,,*În intervalul 25 aprilie, ora 12 - 25 aprilie, ora 21, în Maramureș, Transilvania și în Moldova vor fi perioade cu instabilitate atmosferică accentuată, ce se va manifesta prin intensificări ale vântului, vijelii, averse torențiale, frecvente descărcări electrice și izolat grindină. Pe arii restrânse cantitățile de apă vor depăși 20...30 l/mp. Notă: astfel de fenomene vor fi pe arii restrânse și în restul teritoriului.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GALAŢI, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, VASLUI, VÂLCEA şi VRANCEA (28 prefecturi) - COD GALBEN.*

**ÎN ŢARĂ**

Valorile termice s-au situat în jurul celor normale datei în vest și nord-vest și au caracterizat o vreme caldă în rest, chiar deosebit de caldă local în Muntenia, Moldova și sudul extrem al Olteniei. Pe parcursul zilei, în vestul, nordul, nord-estul, centrul țării și la munte gradul de instabilitate atmosferică a fost ridicat și s-a manifestat prin înnorări accentuate, averse și frecvente descărcări electrice. Ploile au avut și caracter torențial, iar cantitățile de apă au depășit pe alocuri 20 l/mp în Maramureș, Transilvania și Moldova. Vântul a prezentat intensificări de scurtă durată, pe arii extinse și cu cele mai mari viteze (peste 70...100 km/h) în Transilvania, astfel încât a luat chiar aspect de vijelie pe raza județelor Sibiu, Mureș, Bistrița-Năsăud, Covasna și Harghita, local și cu intensitate mai mică în Moldova (50...60 km/h) și doar pe spații mici în rest. Au fost consemnate și căderi de grindină, atât din rețeaua de stații meteo și hidro, cât și din surse externe, în județele Cluj, Mureș, Sibiu, Covasna, Gorj, Bacău, Călărași, Vaslui, Suceava, Sălaj, Satu Mare, Neamț și Bistrița-Năsăud. În restul teritoriului, cerul a fost variabil, iar astfel de fenomene au fost pe areale mici. Noaptea, cerul s-a degajat treptat în majoritatea zonelor. La ora 21 mai era strat de zăpadă local în zona montană înaltă și măsura -în platformele staţiilor meteo- până la 194 cm în Munţii Bucegi, la peste 2000 m altitudine. Temperaturile maxime s-au încadrat între 13 grade la Sulina și 28 de grade la Călărași, iar la ora 06 se înregistrau valori termice cuprinse între 3 grade la Făgăraș, Joseni, Miercurea Ciuc, Petroșani și Toplița și 13 grade la Adamclisi, Bechet, Calafat, Cernavodă, Corugea și Constanța - dig. Spre sfârșitul intervalului, s-a format ceață cu totul izolat în centru.

***Observații:*** *de ieri dimineață de la ora 06 au fost în vigoare 15 mesaje pentru fenomene meteorologice periculoase imediate:*

*- 7 mesaje cod portocaliu, dintre care 3 emise de către CNPM pentru regiunea Transilvania, 2 emise de către SRPV Bacău și câte 1 emisă de către SRPV Cluj și SRPV Sibiu;*

*- 8 mesaje de cod galben, dintre care 3 emise de către SRPV Timișoara, 3 emise de către SRPV Cluj și 2 emise de către SRPV Craiova.*

**LA BUCUREŞTI**

Vremea a fost deosebit de caldă pentru această dată. Cerul a fost variabil, iar vântul a suflat slab și moderat. Temperatura maximă a fost de 26 de grade la Filaret și Băneasa și 25 de grade la Afumați, iar la ora 06 se înregistrau 5 grade în Băneasa, 8 grade la Afumați și 9 grade la Filaret.

**3. Prognoza meteorologică în intervalul 26.04.2022, ora 09:00 –27.04.2022, ora 09:00**

**ÎN ŢARĂ**

Vremea va fi caldă în sudul și estul țării, iar în rest apropiată de normal din punct de vedere termic și ușor instabilă. Cerul va fi variabil, iar cu o probabilitate mai mare după-amiaza și seara, local în zonele montane şi submontane, în centru şi pe arii restrânse în restul teritoriului, vor fi manifestări specifice instabilității atmosferice, respectiv înnorări temporar accentuate, averse și pe alocuri descărcări electrice. Vântul va sufla slab şi moderat, cu unele intensificări la munte, iar noaptea și în nord-estul Munteniei, dar posibil și de scurtă durată asociate ploilor. Temperaturile maxime se vor încadra în general între 18 şi 25 de grade, iar cele minime vor fi cuprinse între 2 şi 13 grade. Izolat vor fi condiții de ceață.

**LA BUCUREŞTI**

Valorile termice se vor situa în continuare peste normele caracteristice perioadei. Cerul va fi variabil, mai mult senin în primele ore ale zilei, iar vântul va sufla slab și moderat. Temperatura maximă va fi de 24...25 de grade, iar cea minimă de 8...11 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.